«Став Россия пасьтала сьöкыд гожöм бöрын и Коми Республикалы колö вöчны помшуöмъяс да лöсялана кывкöртöдъяс», - висьталiс талун Коми Республикаса Юралысьöс вежысь Иван Поздеев.

«Тайö сьöкыд гожöмын ми эг лэдзöй ёна паськавны пöжаръяслы да вермим видзны биысь оланiн пунктъяс, таын ыджыд пайыс тiян öтувъя уджын да став тэчаслöн бура öтувтчöмын», - висьталiс Коми Республикаса Юралысьöс вежысь Коми Республикаса вöр комитетысь специалистъяслöн, лесничествоса да овмöс нуöдысь тэчасъясса юрнуöдысьяслöн сöвещание вылын. – Колö пасйыны, мый пöжар пасьтаыс эз ло ыджыд, тайö сiдзжö тöдчанатор».

Иван Поздеев юöртiс, мый Коми Республика пырис Россия Федерацияса 6 субъект лыдö, кöнi бураа венiсны вöрса пöжаръяс. «Та вылö видзöдтöг колö вöчны кывкöртöдъяс. Колö бырöдны мытшöдъяссö законодательнöя, технология да техника боксянь, лыд боксянь. Коми Республика пыр вöлi вöр овмöс серти медводдзаяс лыдын».

Коми Республикаса Юралысь Вячеслав Гайзер нимсянь И.Поздеев козьналiс ошкана письмöяс республикаса вöр овмöсъясса лесничöйяслы да специалистъяслы вöрса пöжаръяс казялöм да кусöдöм кузя бура вöчöм уджысь.